***Grundejerforeningen ”Christiansgaarden”*** Den 29. maj 2018

***Natskyggevej***

***Nødebohuse3390 Hundested***

**Referat af**

**Grundejerforeningen Christiansgaardens ordinære generalforsamling**

**Lørdag den 12. maj kl. 11**

**I carporten**

**Natskyggevej 12**

Fremmødte: Steen og Solveig Hansen (12), Erik og Vibeke Kjelmann Nielsen (13), Erik og Pia Carstensen (19), Tom Wiese (14), Peter og Ellen Margrethe Dam (20), Niels og Lotte Wørzner (17), Torben Frank (11), Bonnie og Flemming Nielsen (6), Ester Ramskov og Bernt Jensen (9), Heidi Jønch-Clausen (3) og Kirsten Bastholm, referent (8).

Formand Steen Hansen bød velkommen og konstaterede, at Generalforsamlingen var lovligt indkaldt og derfor beslutningsdygtig.

Nedenstående dagsorden blev behandlet

1. Beretning om foreningens virksomhed i det forløbne år.
2. Fremlæggelse af det reviderede regnskab og meddelelse af decharge.
3. Valg af bestyrelsesmedlemmer.
4. Valg af revisor.
5. Fastsættelse af kontingent for det kommende år.
6. Forslag fra medlemmer og bestyrelsen.
7. Eventuelt

 Ad pkt. 1.: Skriftlig beretning var udsendt med indkaldelsen. Formanden fremhævede, at der fra sidste års generalforsamling havde været to udeståender, nemlig at få lagt nogle store sten mod marken for enden af vores vej og at få lagt en mængde mindre sten ind under vores strandtrappe, så den forbliver stabil og modstandsdygtig overfor storme. Begge dele var ved generalforsamlingens afholdelse udført.

 De mange sten, der er lagt under og rundt om trappen har Torben Krug egenhændigt sørget for. Der var stort bifald af hans kæmpe indsats! Mange tak til Torben for det kæmpe arbejde! Bestyrelsen har købt en vingave til Torben som tak for indsatsen.

Ad pkt. 2.: Regnskabet var udsendt i forbindelse med indkaldelsen til generalforsamlingen. Revisor havde ingen kommentarer til regnskabet. Regnskabet blev derefter godkendt. Steen fortalte, at regningen for det nylige stenarbejde først er betalt efter regnskabsårets afslutning og at det derfor først vil figurere i næste regnskabsår. Det blev en regning på 35.000 kr., som nedbringer vores samlede formue til ca. 50.000 kr. Der var tak til revisor for hans arbejde og også han modtog en vingave.

Ad pkt. 3.: Valg af bestyrelsesmedlemmer:

 Steen havde i indkaldelsen til beretningen gjort klart, at han ønskede at trække sig fra bestyrelsen. Da der dermed kun er tre bestyrelsesmedlemmer, håbede bestyrelsen, at der blandt naboerne var nogen, der ville træde ind i bestyrelsen. Tre bestyrelsesmedlemmer er absolut mindste antal, så hvis en af de øvrige trækker sig, kan det blive nødvendigt at afholde ekstraordinær generalforsamling. Der var dog ingen, der følte sig kaldet til at indtræde i bestyrelsen. Bestyrelsen består derfor nu af de tre øvrige medlemmer:

Tom Wiese (14), Heidi Jønch-Clausen (3) og Kirsten Bastholm (8).

Ad pkt. 4.: Flemming Nielsen (nr. 6) blev genvalgt som revisor.

Ad pkt. 5.: Bestyrelsen stillede to forslag:

 5.a.: Kontingentet fastsættes til 500,- kroner årligt.

 5.b.: Perioden 2017 til 2018 gøres kontingentfri.

 Punktet har en vis sammenhæng med dagsordenspunktets nr. 6, da en mulig fremtidig betaling for vedligeholdelse af vejen vil medføre en udhuling af den formue, foreningen ligger inde med. Efter en grundig debat blev det dog vedtaget, at vi foreløbigt bruger af den formue, vi har. Vi forventer, at de udgifter, der vil komme i løbet af det kommende regnskabsår vil kunne dækkes af vores formue.

 Begge forslag blev herefter vedtaget.

Ad pkt. 6.: Der var ikke indkommet forslag fra menige medlemmer. Bestyrelsen stillede to forslag:

1. at foreningen for fremtiden betaler sig fra vedligeholdelse af vejen. Forslaget blev vedtaget. Der var enighed om at spørge Allan (28?), om han ville forestå arbejdet med fyldning af huller, når det bliver nødvendigt. Allan og Susan forestår allerede vedligeholdelsen af vores strandsti.
2. at vi fejrer foreningens 40 års jubilæum. Der var enighed om, at en god dag at gøre det er den 11. august kl. 16 og at et godt sted er ved vores trappe. Mød derfor op til en naboskål og et par timers hyggeligt samvær den 11. august.

Ad pkt 7.: Eventuelt.

 **Udlejning af sommerhuse:**

 Vi havde en drøftelse af udlejning af vores sommerhuse og nabolig omgang i den forbindelse. Hvis man udlejer, må det ikke være til gene for naboerne. Derfor skal man blandt andet sørge for, at lejeres affald kan håndteres i egne affaldscontainere!

 **Loppemarked:**

 Der har i et par år været forsøgt afholdt et fælles loppemarked på vejen. Det har ikke rigtigt fungeret at få varslet det i god nok tid til at alle interesserede har kunnet deltage. Derfor var der forslag om at få fastsat en dato for dette års loppemarked og for fremtiden at lægge det på en fast dag.

 Der var enighed om at loppemarkedet i år skulle være den 26. maj, men at vi fremover skal afholde et fælles vej-loppemarked på den lørdag, der ligger dagen før pinsesøndag.

 NB! EFTER GENERALFORSAMLINGENS AFHOLDELSE VISTE DET SIG, AT DER ISTEDET BLANDT DE INTERESSEREDE I LOPPEMARKEDET VAR ENIGHED OM AT AFHOLDE DET LØRDAG DEN 19. MAJ. Invitation til dette er udsendt inden dette referat.

 **Vores sider på nettet:**

Vi drøftede anvendelsen af vores hjemmeside, [www.natskyggevej.com](http://www.natskyggevej.com) og vores side på facebook. Vi anvender hjemmesiden til at lægge nyttige dokumenter og nyheder på. Det er også den side, som vores e-mail er knyttet op på. Facebook gruppen er tænkt mere som et mellem-naboligt forum, hvor vi alle kan lægge ting op, som vi gerne vil delagtiggøre vores naboer i. Vi skal være forsigtige med at lægge billeder af personer op. Der bør altid foreligge et samtykke, hvis man gør det! Der blev på generalforsamlingen 2018 givet samtykke til at vi må offentliggøre billeder taget på generalforsamlingen.

 **Telefonliste:**

Vi talte om det praktiske i at have en opdateret telefonliste med alle beboere. Det giver mulighed for hurtigt at handle, hvis vi opdager problemer hos naboer, der ikke er tilstede. Det er dog svært at vedligeholde den slags, så vi landede på, at det er praktisk, at bestyrelsen ligger inde med en opdateret kontaktliste.

 **Tak til Steen:**

 Generalforsamlingen sluttede med en stort tak til Steen for hans utrættelige indsats som formand igennem mange år. Også Steen fik en vingave.

 Referent Kirsten Bastholm (8)